Държавен вестник, бр. 96, 2025 г., стр. 214

СТР.  214	
Д Ъ Р Ж А В Е Н  В Е С Т Н И К 	
БРОЙ  96
Чл. 15. (1) Методите за определяне на 
пазарните цени се прилагат за всяка контро­
лирана сделка поотделно.
(2) Две или повече контролирани сделки, 
които са икономически тясно свързани, се 
обединяват и оценяват в тяхната съвкупност, 
в случай че прилагането на такъв подход води 
до установяването на по-надежден пазарен 
резултат. 
(3) За целите на ал. 2 се вземат предвид:
1. характерът на търговските и финансовите 
взаимоотношения между свързаните лица;
2. значимостта на всички допълнителни 
ефекти от едновременното или последовател­
но осъществяване на сделките (синергични 
ефекти); 
3. доколко обединяването на сделките и 
прилагането на един метод за определяне на 
пазарните цени спрямо тяхната съвкупност 
е подходящо с оглед наличието на надеждна 
информация за съпоставими неконтролирани 
сделки и останалите критерии, предвидени в 
чл. 14, ал. 3; 
4. практическите ограничения при оценя­
ването на контролираните сделки поотделно, 
включително с оглед на невъзможността въз 
основа на наличната финансова информация 
да бъде изчислен с достатъчна точност резул­
татът от всяка сделка;
5. броят, честотата и сходството в иконо­
мически значимите характеристики на кон­
тролираните сделки;
6. точността, с която може да се изчисли 
стойността на съответната корекция за целите 
на спогодба за избягване на двойното данъч­
но облагане или друг международен договор 
със сходен характер, когато резултатът от 
контролираните сделки, оценявани в тяхната 
съвкупност, се приравнява в съответствие с 
чл. 21, ал. 2 или 3.
(4) Подходът, предвиден в ал. 2, може да 
е приложим в случаи като:
1. едновременни или последователни дос­
тавки на продукти с идентични или сходни 
характеристики при идентични или сходни 
условия (например стоки от една и съща 
продуктова група);
2. предоставяне на взаимносвързани нема­
териални блага (например предоставяне на 
правa за производство на патентован продукт 
ведно с производствено ноу-хау, свързано със 
същия продукт);
3. сделки с допълващи се продукти (напри­
мер предоставяне на нематериалнo благo ведно 
с услуги, квалифициран персонал, ключови 
компоненти или специализирано оборудване);
4. поредица от взаимносвързани кон­
тролирани сделки с участието на различни 
свързани лица.
(5) Когато контролираната сделка се състои 
от елементи с различни икономически значи­
ми характеристики, съответните елементи се 
оценяват поотделно, в случай че прилагането 
на такъв подход води до установяването на 
по-надежден пазарен резултат. 
Чл. 16. (1) Методите за определяне на 
пазарните цени се прилагат въз основа на 
информация за съпоставими неконтролирани 
сделки, осъществени в периода, в който се 
осъществява оценяваната контролирана сдел­
ка. Когато не е налична такава информация 
или наличната информация не е достатъчно 
надеждна, се използва информация за съпоста­
вими неконтролирани сделки, осъществени в 
друг подходящ предходен период.
(2) При определянето на периода по ал. 1, 
изречение второ се вземат предвид:
1. икономически значимите характеристи­
ки на сравняваните сделки и по-специално 
продължителността на сделките, динамиката 
в икономическите условия и обстоятелства и 
тяхното влияние върху оценявания финансов 
показател;
2. надеждността на наличната информа­
ция, включително с оглед на възможността 
за извършване на корекции по чл. 19;
3. особеностите на използвания метод за 
определяне на пазарните цени;
4. приложимостта на разпоредбата на 
чл. 15, ал. 2.
(3) Когато контролирана сделка или кон­
тролирани сделки, оценявани в съответствие с 
чл. 15, ал. 2, се осъществяват в продължение 
на повече от един данъчен период, съответният 
финансов показател при тези сделки може да 
се оцени въз основа на информация за няколко 
последователни години, обхващаща оценя­
вания и предходни на него периоди, когато:
1. са налице условия и обстоятелства, които 
оказват съпоставим ефект върху резултатите 
от сравняваните сделки за съпоставим период 
от време (например прилагането на дълго­
срочни бизнес стратегии или изпълнението 
на дългосрочни договори), или
2. такъв подход води до смекчаването на 
ефектите от фактори с краткосрочно и слу­
чайно или с неравномерно във времето про­
явление или на фактори с цикличен характер, 
чието влияние върху съпоставимостта между 
сравняваните сделки е съществено и не може 
да се елиминира чрез корекции по чл. 19.
(4) Правилото по ал. 3 се прилага по по­
следователен във времето начин, като сред­
ната аритметична стойност на резултатите 
от контролираната сделка за избрания брой 
години се сравнява със средната аритме­
тична стойност на резултатите от една или 
повече съпоставими неконтролирани сделки, 
осъществени в съпоставим период от време.
(5) Органът по приходите се съобразява с 
информацията, която е налична към момента 
на осъществяване на анализа на трансферните 
цени от страна на свързаните лица, когато 
такъв анализ е надлежно осъществен и до­
кументиран.